Naročnik: ZDRAVSTVENI DOM MURSKA SOBOTA
                                           Javno naročilo: Zavarovanje premoženja in premoženjskih interesov 

PRILOGA št. 1: MINIMALNI pogoji
MINIMALNI POGOJI 
GLEDE VRSTE, VIŠINE IN OBSEGA KRITJA ZA ZAVAROVANJE PREMOŽENJA IN PREMOŽENJSKIH INTERESOV ZDRAVSTVENEGA DOMA MURSKA SOBOTA
Naročnik v nadaljevanju predpisuje minimalne jamstvene pogoje. Za zavarovanje se uporabljajo zavarovalni pogoji zavarovalnice. Splošni in dopolnilni pogoji ter klavzule ponudnika veljajo le, če niso v nasprotju z zahtevami naročnika v objavljeni dokumentaciji v zvezi s predmetnim javnim naročilom, torej morajo imeti ENAKO ali ŠIRŠE jamstvo, sicer VELJAJO določila naročnika, določena z dokumentacijo vezano na javno naročilo.
PREDMET ZAVAROVANJA

Predmet zavarovanja je premično in nepremično premoženje, ki ga vodi Zdravstveni dom Murska Sobota v svojih poslovnih knjigah.
Ta osnovna sredstva so gradbeni objekti, poslovni prostori, oprema, poslovni inventar, ostale naprave in stroji,  zaloge, arhivski material v lasti, uporabi  ali upravljanju Zdravstvenega doma Murska Sobota, infrastruktura, funkcionalna zemljišča, vse vrste strojev, medicinska oprema in zaloge, računalniki in računalniška oprema, naprave ter inštalacije v lasti, uporabi ali upravljanju Zdravstvenega doma Murska Sobota.
Prav tako so predmet zavarovanja gradbeni objekti, oprema in druga osnovna sredstva v času gradnje oziroma montaže, ki so v lasti, uporabi ali upravljanju Zdravstvenega doma Murska Sobota.
Stvari ki se nabavijo, zgradijo ali drugače pridobijo med trajanjem zavarovanja in njihova vrednost ne presega 10% skupne vrednosti osnovnih sredstev, so zavarovane takoj, ko je nevarnost rizika prešla na Zdravstveni dom Murska Sobota; enako velja tudi za investicije v teku. V kolikor bo zavarovanje sklenjeno z odbitno franšizo, je višina oz. procent le-te posebej naveden ali v teh Minimalnih pogojih ali v PRILOGI št. 2: Specifikacija zavarovanj, ki sta oba sestavna dela javnega naročila in sta objavljena skupaj z razpisno dokumentacijo na spletni strani Zdravstvenega doma Murska Sobota. Za vse ostale rizike velja, da so sklenjeni brez odbitne franšize.
ZAVAROVANE NEVARNOSTI

POŽARNO ZAVAROVANJE
Krije uničenje ali poškodovanje gradbenih objektov, opreme in zalog zavarovanca zaradi naslednjih temeljnih nevarnosti: požara, strele, eksplozije, viharja – krita tudi škoda, ki jo povzroči padec drevesa zaradi viharja na zavarovan objekt, toče, udarca lastnega motornega vozila ali premičnega delovnega stroja, padca zračnega plovila, manifestacije in demonstracije ter če so navedene v prilogi povpraševanja, dodatnih  nevarnosti kot so izliv vode, meteorne vode, zmrzal, žled, poplave, talnih in visokih vod, plazu, izteka (lekaže) ter uničenja ali poškodovanja zavarovanih stvari zaradi zlonamernih objestnih dejanj.
Zavarovanje v zvezi z nastalim zavarovalnim primerom krije tudi stroške čiščenja in rušenja ter odvoza poškodovanih ali uničenih stvari do višine 3% od zavarovalne vsote.
Pri zavarovanju na novo vrednost je zavarovalna vrednost zavarovanih stvari enaka vrednosti     novih stvari po kraju, kjer se te stvari nahajajo in katerih dejanska vrednost ni nižja od 60% vrednosti novih stvari.
Ob nastopu zavarovalnega primera se zavarovalnina določa glede na novo vrednost zavarovane    stvari, brez upoštevanja amortizacije. 
POTRESNO ZAVAROVANJE
Krije uničenje ali poškodovanje gradbenih objektov  opreme in zalog zavarovancev zaradi potresa. Objekti, ki so predmet zavarovanja so navedeni v PRILOGI št. 2: Specifikacija zavarovanj, objavljeni na spletni strani Zdravstveni dom Murska Sobota, kjer je objavljena razpisna dokumentacija. Pri zavarovanju na novo vrednost je zavarovalna vrednost zavarovanih stvari enaka vrednosti novih stvari po kraju, kjer se te stvari nahajajo, katerih dejanska vrednost ni nižja od 60% vrednosti novih stvari. Ob nastopu zavarovalnega primera se zavarovalnina določa glede na novo vrednost zavarovane stvari, brez upoštevanja amortizacije.
STROJELOMNO ZAVAROVANJE
Strojelomno zavarovanje daje zavarovalno zaščito v primeru uničenja ali poškodovanja strojev, strojnih ter električnih naprav ter instalacij, do katerih pride ob normalnih ter za stroj predpisanih obremenitvah in delovnih operacijah.

To zavarovanje krije predvsem škode, ki nastanejo predvsem zaradi napak v konstrukciji, materialu ali izdelavi, mehanskega loma, delovanja električne energije (indirektni udar strele, kratek stik), zatajitve varovalnih ali regulacijskih naprav, padca, udarca in prevrnitve.

Strojelomno zavarovanje izključuje vse poškodbe in okvare, ki so posledica temeljnih in dodatnih nevarnosti požarnega zavarovanja, škode zaradi trajnega učinkovanja kemičnih, toplotnih ali drugih mehanskih vplivov, trajnega vplivanja vlage (korozija, rja), sevanja ali podobnega in tistih, ki  so  posledica  preobremenitve,  slabega  vzdrževanja,  montaže  in  poskusnega  obratovanja, stroškov  vzdrževanja,  posredne škode, ki nastane  ob zavarovalnem primeru (izguba zaslužka, obratovalni zastoj), kršitve zakonitih in tehničnih predpisov ter pravil tehničnega izkoriščanja zavarovanih stvari in zaščitnih ukrepov, ki jih zagreši zavarovanec.

Amortizirana vrednost in franšiza bosta zavarovana v skladu z navedbami v PRILOGI št. 2: Specifikacija zavarovanj, objavljeni na spletni strani Zdravstveni dom Murska Sobota, kjer je objavljena dokumentacija v zvezi z javnim naročilom.
Pri zavarovanju na novo vrednost je zavarovalna vrednost zavarovanih stvari enaka vrednosti novih stvari po kraju, kjer se te stvari nahajajo in katerih dejanska vrednost ni nižja od 60% vrednosti novih stvari. Ob nastopu zavarovalnega primera se zavarovalnina določa glede na novo vrednost zavarovane stvari, brez upoštevanja amortizacije. 

ZAVAROVANJE RAČUNALNIKOV
Predmet zavarovanja so elektronski računalniki in podobne naprave s pripadajočo opremo, klimatske in energetske naprave, pomožni stroji in naprave, instalacije in procesni računalniki za vodenje tehnoloških procesov. Kritje je podano za uničenje, poškodovanje in izginotje zaradi požarnih, strojelomnih rizikov in vlomskih rizikov.
Amortizirana vrednost in franšiza bosta zavarovana v skladu z navedbami v PRILOGI št. 2: Specifikacija zavarovanj, objavljeni na spletni strani Zdravstveni dom Murska Sobota, kjer je objavljena dokumentacija v zvezi z javnim naročilom.
ZAVAROVANJE STEKLA
Zavarovanje stekla krije škodo, nastalo zaradi počenja, loma ali razbitja vseh vrst stekla. S posebnim dogovorom so zavarovane tudi škode na zavarovanih stvareh, zaradi poškodovanja z barvo ali drugimi snovmi. Poleg stekla in steklenih izdelkov so predmet zavarovanja tudi svetlobni in reklamni napisi, slike, napisi in okraski, izdelani na zavarovanem steklu, plošče iz naravnega ali umetnega kamna na mizah, pultih in policah, prometna ogledala, kulturni, zgodovinski in nagrobni spomeniki. Poleg svetlobnih napisov in reklam so zavarovani tudi nestekleni deli in okvirji, ki so njihov sestavni del.

VLOMSKO ZAVAROVANJE
Vlomsko zavarovanje krije škodo, do katere je prišlo, ker so bile zavarovane stvari odnešene, uničene ali poškodovane pri vlomu, ropu oziroma poskusu teh dejanj. Zavarovanje krije tudi

škodo, ki pri vlomu (vlomski tatvini) ali ropu, oziroma pri poskusu teh dejanj, nastane na zgradbi ali na njenih delih (stenah, stropih, vratih, ključavnicah, vgrajeni opremi, instalacijah) in sicer v višini stroškov popravila do višine 10% zavarovalne vsote na prvi riziko. V tem obsegu je krita tudi škoda na notranjih delih zgradbe, oziroma prostora, kjer so zavarovane stvari, če jo je storilec povzročil ob vlomu ali ropu iz objestnosti (vandalizma).

Denar,  vrednostni  papirji  in  predmeti  posebne  vrednosti  med  prenašanjem  in  prevozi  so zavarovani proti nevarnosti ropa, kakor tudi proti izginitvi in uničenju v primeru prometne nezgode tako za lastne, kakor tudi pogodbene dostavljalce, kjer je to navedeno v PRILOGI št. 2: Specifikacija zavarovanj, objavljeni na spletni strani Zdravstveni dom Murska Sobota, kjer je objavljena razpisna dokumentacija. Kjer je to navedeno v omenjeni prilogi, zavarovanje krije tudi rop med prenosom ali prevozom denarja in drugih vrednostnih stvari po dostavljalcih.

ZAVAROVANJE ZALOG CEPIV, ZDRAVIL, DIAGNOSTIČNEGA MATERIALA IN ALERGENOV 
 Zavarovanje krije uničenje ali poškodbo zavarovanih stvari zaradi naslednjih temeljnih nevarnosti:

 1) požara, strele, eksplozije, viharja, toče, padca letala, manifestacije in demonstracije;

 2) vlomske tatvine;

 3) spremembe hladilnih pogojev - za spremembo hladilnih pogojev se šteje, če je prišlo do okvare hladilnega postroja ali postroja za vzdrževanje nadzavarovane atmosfere in vlaženja; kvarnega delovanja medijev za hlajenje; prenehanje dobave električne energije

Poleg navedenega mora zavarovanje pokrivati tudi nevarnost nenamerne človeške napake (nenameren izklop hladilne naprave iz el. omrežja ipd.).

ZAVAROVANJE SPLOŠNE ODGOVORNOSTI
Zavarovalnica jamči za škodo zaradi civilno pravnih odškodninskih zahtevkov, ki jih tretje osebe uveljavljajo proti zavarovancu zaradi nenadnega in presenetljivega dogodka, ki izvira iz dejavnosti, lastnosti in pravnega razmerja, in ki ima za posledico ali telesne poškodbe ali smrt osebe ali uničenje, poškodbo ali izginitev stvari. Za tretje osebe se štejejo tudi lastni delavci zavarovanca.

Odgovornost zavarovanca krije škode zaradi uporabe ali posesti zemljišč, zgradb in prostorov, ki se uporabljajo za namene in dejavnosti zavarovanca.
Podano mora biti tudi jamstvo za zahtevka Zavoda za zdravstveno zavarovanje RS , ki se uveljavljajo zoper zavarovanca na podlagi 87. člena Zakona o zdravstvenem varstvu in zavarovanju (ZZVZZ) in sicer zakonsko priznane posredne škode, ki se nanašajo na poškodbe zavarovančevih zaposlenih. Zavarovalno kritje za tovrstne zahtevke je podano v okviru 40% zavarovalne vsote za zavarovanje odgovornosti, ki je navedena v PRILOGI št. 2: Specifikacija zavarovanj, ob upoštevanju letnega agregata osnovnega zavarovanja. Odbitne franšiza za tovrstne zahtevke znaša 10% od odškodnine, min. 250€ in max. 1.000€.
Minimalni letni agregat je trikratnik zavarovalne vsote.

Kritje je področje Republike Slovenije. 

ZAVAROVANJE POKLICNE ODGOVORNOSTI ZDRAVSTVENIH DELAVCEV IN SODELAVCEV
Predmet zavarovanja so odškodninski zahtevki  zaradi škod, ki bi jih utrpeli na svojem telesu pacienti zaradi okvare zdravja in poškodovanja oseb pri zdravljenju in zdravstvenih ter drugih posegih, strokovno dokazanih napak in opustitev zdravniškega osebja pri opravljanju preiskav in drugih posegov, izvenbolnišničnega zdravljenja in rehabilitacije (vključeni so odškodninski zahtevki zaradi škod, ki bi jih utrpeli na svojem telesu pacienti zaradi strokovno dokazanih napak in opustitev s strani zdravnikov, uslužbencev v zdravstveni negi, zdravstvenih delavcev in sodelavcev). Podano je kritje odškodninskih zahtevkov zaradi uporabe specialnih medicinskih aparatov. Višine in obsegi jamstev so določeni v PRILOGI št. 2: Specifikacija zavarovanj, ki je sestavni del razpisne dokumentacije. 
Območje kritja je Republika Slovenija.
Zavarovanje odgovornosti zaposlenih zdravnikov, zobozdravnikov, zdravstvenih delavcev in sodelavcev se nanaša na redno delo in izvajanje dežurstev ter nujne medicinske pomoči za: redno zaposlene zdravnike in zobozdravnike, zdravnike specializante, zobozdravnike pripravnike, zdravstvene delavce in zdravstvene sodelavce ter zdravnike, pripravnike, specializante, ki opravljajo dejavnost na drugi pogodbeni podlagi ali pri drugih zunanjih izvajalcih zdravstvene dejavnosti.
KASKO ZAVAROVANJE VOZIL
Kasko zavarovanje vozil pokriva sledeče zavarovanje nevarnosti:

- promet in mirovanje: prometna nesreča, trčenje, prevrnitev, zdrs ali padec vozila, udarec ali padec kakega predmeta, snega ter ledenih sveč;

- naravne in elementarne nesreče: požar, potres, direktni udar strele, nenadno zunanje toplotno in/ali  kemično  delovanje, vihar,  toča,  snežni  ali  zemeljski  plaz, poplava, hudourniška ali visoka voda, eksplozija  -  razen  jedrske;

- dejanja tretjih oseb: nasilno ali objestno dejanje, manifestacije in demonstracije;

- posebni dogodki: padec zračnega plovila, pomoč poškodovanim osebam, preprečevanje večje

škode na stvareh (ravnanje v skrajni sili).

V navedenih vrednostih specialnih vozil je že upoštevana vsa vgrajena oprema (tudi medicinska) in nalepke na karoseriji, tako da mora zavarovanje zajemati tudi to. 
Z dodatnim dogovorom se lahko skupno s splošnim kasko zavarovanjem zavaruje tudi dodatna oprema vozila, prtljaga, zbirke vzorcev trgovskega blaga in druge stvari v vozilu. 

Delne kombinacije kaska imajo definiran obseg kritja v PRILOGI št. 2: Specifikacija zavarovanj, objavljeni na spletni strani Zdravstvenega doma Murska Sobota, kjer je objavljena razpisna dokumentacija.

ZAVAROVANJE AVTOMOBILSKE ODGOVORNOSTI
Na podlagi sklenjenega zavarovanja avtomobilske odgovornosti zavarovalnica oškodovancu povrne premoženjsko (škodo zaradi uničenja ali poškodovanja stvari) ter nepremoženjsko škodo (škodo zaradi smrti, telesnih poškodb ali prizadetega zdravja oseb), ki je nastala zaradi uporabe ali posesti vozila povzročitelja. Zavarovalne vsote so zakonsko predpisane.

Poleg lastnika vozila so zavarovane vse osebe, ki imajo po volji lastnika opravek z vozilom (uporabnik, voznik, spremljevalec in podobno), kot tudi osebe, ki se prevažajo z vozilom po volji njegovega lastnika oziroma uporabnika so zavarovane osebe. Dogovorjeni zavarovalni vsoti za

škodo zaradi  smrti, telesnih poškodb in prizadetega zdravja neke osebe in za škodo zaradi uničenja ali poškodovanja stvari predstavljata zgornjo mejo obveznosti zavarovalnice za vsak posamezni zavarovalni primer, ne glede na število oškodovancev. Več časovno povezanih škod predstavlja en zavarovalni primer, če škode nastanejo zaradi istega vzroka.

Ob zvišanju predpisanih najnižjih zavarovalnih vsot veljajo višje zavarovalne vsote tudi za zavarovalne primere iz veljavnih zavarovalnih pogodb, sklenjenih pred povišanjem zavarovalnih vsot, ki so nastali po uveljavitvi povišanja. Denarni zneski predpisanih najnižjih zavarovalnih vsot se zvišujejo v skladu z Zakonom o obveznih zavarovanjih v prometu in objavo ministra, pristojnega za finance.

ZAVAROVANJE VOZNIKA ZA ŠKODO ZARADI TELESNIH POŠKODB (AO-PLUS)
Zavarovalnica se zaveže povrniti pravno priznano škodo, ki jo zaradi telesnih poškodb v prometni nesreči z zavarovanim  motornim  vozilom, na katerega je vezano to zavarovanje, utrpi zavarovanec. V primeru smrti zavarovanca zaradi nezgode pa povrne zavarovalnica škodo zaradi smrti njegovim svojcem.

Dajatve zavarovalnice so omejene z zavarovalno vsoto, dogovorjeno v polici.

Za  ugotavljanje višine pravno priznane škode se uporabljajo predpisi Republike Slovenije o odgovornosti za škodo, če z zavarovalno pogodbo ni drugače dogovorjeno.

Škoda zaradi poškodovanja stvari - sem sodi tudi obleka in osebna prtljaga - s tem zavarovanjem ni krita. Za ugotavljanje višine pogrebnih stroškov se za izplačila svojcem zavarovanca, upoštevajo dokazila ki jih slednji predložijo zavarovalnici. Če je bil pogreb v tujini, je za ugotavljanje škode odločilna pogrebnina nosilca socialnega zavarovanja v kraju sklenitve zavarovalne pogodbe.

Zavarovalnine iz kateregakoli nezgodnega zavarovanja se ne vštevajo v dajatve zavarovalnice iz tega zavarovanja.

AVTOMOBILSKA ASISTENCA
Zavarovanje avtomobilske asistence mora zagotavljati 24-urno pomoč na cesti tako v Sloveniji kot tudi v Evropi in pokrivati stroške, ki nastanejo v primeru, da zavarovančevo vozilo ni v voznem stanju oziroma ni primerno za varno vožnjo.
Minimalna kritja:

–
Stroški pomoči doma in na kraju okvare ali poškodbe vozila- prihod in odhod izvajalca popravila in opravljeno delo do ene ure na lokaciji asistenčnega primera

–
Nadomestno vozilo (za osebna vozila)

–
Vleka oziroma prevoz vozila – vsi stroški

–
Reševanje vozila – vsi stroški

–
Stroški dostave rezervnih oziroma nadomestnih delov

–
Stroški dostave goriva

–
Stroški dostave rezervnih avtomobilskih ključ

